open-index/open-wikipedia-markdown huggingface dataset:
Ελληνικό Εθνικό Σοσιαλιστικό Κόμμα

Το **Ελληνικό Εθνικό Σοσιαλιστικό Κόμμα** ήταν ελληνικό φασιστικό κόμμα, ενεργό την περίοδο του Μεσοπολέμου και της Κατοχής.

## Την περίοδο του Μεσοπολέμου
Αν και είχε προαναγγελθεί η δημιουργία του μήνες νωρίτερα, ιδρύθηκε στις 7 Απριλίου 1933 από τον Γεώργιο Μερκούρη και αναγνωρίστηκε ως πολιτικό κόμμα από το πρωτοδικείο Αθηνών στις 2 Αυγούστου του ίδιου έτους. Παρά την ονομασία του, ήταν πιο κοντά ιδεολογικά στον ιταλικό φασισμό, παρότι στο γερμανικό εθνικοσοσιαλισμό· ο Μερκούρης ήταν οπαδός του Μουσολίνι και προσπαθούσε να εισαγάγει χαρακτηριστικά του τότε ιταλικού κράτους στην Ελλάδα.

Διαλύθηκε, όπως και όλα τα κόμματα, από τη δικτατορία του Μεταξά.

## Την περίοδο της κατοχής
Το κόμμα δεν μπόρεσε να μεγαλώσει την περίοδο της κατοχής, αντιμετωπίζοντας τον ανταγωνισμό από την Εθνική Σοσιαλιστική Πατριωτική Οργάνωση.

## Παραπομπές


## Πηγές

*
*

Κατηγορία:Πρώην πολιτικά κόμματα στην Ελλάδα
Κατηγορία:Εθνικιστικά κόμματα στην Ελλάδα
Κατηγορία:Φασισμός στην Ελλάδα
Δήμος Δρυμαλίας

thumb|Η Κόρωνος
Ο **Δήμος Δρυμαλίας** ήταν δήμος του νομού Κυκλάδων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999-2010, οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Νάξου & Μικρών Κυκλάδων. Καταλάμβανε το ανατολικό τμήμα της Νάξου και περιλάμβανε τα ορεινά χωριά, αμέσως μετά τον Κυνίδαρο. Αριθμούσε (πραγματικό) πληθυσμό 6.099 κατοίκους.

## Διαίρεση
Στον δήμο Δρυμαλίας περιλαμβάνονταν:
: **Δ.δ. Χαλκείου Νάξου** [ 635 ], με υπαγόμενα τα χωριά Χαλκείον [368],  Τσικαλαριό ,  Ακάδημοι,  Καλόξυλος,  Κεραμί και  Ράχη .
: **Δ.δ. Απεράθου Νάξου** (Απειράθου) [ 1.078 ]  
::* η Απείρανθος (τ. η Απείρανθος) [ 722 ], ο Αζάλας [ 28 ], το Κανάκι [ 23 ], η Κλειδώ [ 54 ], τα Λυγαρίδια [ 49 ], η Μουτσούνα [ 84 ] και ο Πάνερμος [ 14 ].  
: **Δ.δ. Δαμαριώνος Νάξου** [ 557 ]  
::* ο Δαμαριώνας [ 333 ], η Αγιασσός [ 83 ], η Βουρβουριά [ 19 ], ο Δαμαλάς [ 41 ] και το Πυργάκι [ 20 ].  
: ** Δ.δ. Δανακού ** -- ο Δανακός [ 108 ]
: ** Δ.δ. Κεραμωτής ** -- η Κεραμωτή [ 58 ]
: ** Δ.δ. Κορωνίδος ** [ 572 ]  
::* η Κορωνίς [ 279 ], η Αγιά [ 24 ], ο Απόλλων [ 129 ], ο Κάμπος [ 50 ], ο Μυρίσης [ 55 ], ο Ταξιάρχης [ 25 ], το Φαρακλό [ 16 ] και η Χίλια Βρύση [ 28 ].  
: ** Δ.δ. Κορώνου ** [ 744 ]  
::* η Κόρωνος [ 526 ], η Αργοκοιλιώτισσα [ 22 ], η Ατσιπάπη [ 25 ] και ο Λιώνας [ 80 ].  
: ** Δ.δ. Μέσης ** -- η Μέση [ 97 ]
: ** Δ.δ. Μονής ** [ 230 ]  
::* η Μονή [ 216 ] και οι Σίφωνες [ 0 ]  
: ** Δ.δ. Σκαδού ** -- το Σκαδόν [ 83 ]
: ** Δ.δ. Φιλοτίου ** [ 1.803 ]--  το Φιλότιον [ 1.477 ] και ο Καλαντός [ 101 ]

## Παραπομπές


Κατηγορία:Δήμος Δρυμαλίας
Κώστας Πετρόπουλος

Ο ** Κώστας Πετρόπουλος** (Πάτρα, 7 Ιανουαρίου 1956) είναι Έλληνας πρώην διεθνής καλαθοσφαιριστής και προπονητής. Είναι γνωστός με το ψευδώνυμο *Νουρέγιεφ*.

## Καριέρα
Αγωνίστηκε σε όλη του την καριέρα στον Απόλλωνα Πατρών. Αγωνιζόταν στη θέση σμολ φόργουορντ και υπήρξε ένας από τους καλύτερους Έλληνες στη θέση αυτή.https://archive.today/20130423054920/archive.enet.gr/1999/12/29/on-line/keimena/sport/sport8.htm Στην Α΄Εθνική σημείωσε σε 4.255 πόντους και έχει αναδειχθεί δεύτερος σκόρερ του πρωταθλήματος το 1986 και τρίτος το 1987.

Έχει αγωνιστεί με την Εθνική Ελλάδος σε 77 αγώνες σημειώνοντας 698 πόντους. Eίναι επίσης διεθνής με την Εθνική Ανδρών Β΄ έχοντας 2 συμμετοχές και 34 πόντους, με την Εθνική Εφήβων με 22 συμμετοχές και 305 πόντους, και με την Εθνική Παίδων με 9 συμμετοχές και 132 πόντους. Στον αγώνα του Απόλλωνα Πάτρας στο Αγρίνιο με αντίπαλο την τοπική ομάδα, που έγινε στις 4 Απριλίου 1976 για το πρωτάθλημα της Β' Εθνικής και έληξε με σκορ 159-49 υπέρ των φιλοξενούμενων, ο Πετρόπουλος πέτυχε 93 πόντους. Ακόμη, στις 11 Ιανουαρίου 1986 στον αγώνα του Απόλλωνα με τον Ιωνικό Νικαίας στην Πάτρα (νίκησαν οι γηπεδούχοι με 101-86) για το πρωτάθλημα της Α1 ανδρών αυτή τη φορά, ο Πετρόπουλος σημείωσε 51 πόντους.

Σαν προπονητής ξεκίνησε από  τον Αρίωνα, μετά στην Ολυμπιάδα, την Απολλωνιάδα και στην Α' Εθνική: Περιστέρι (1991-93), Απόλλωνας Πατρών (1993-95), Σπόρτιγκ (1996-98), Μαρούσι (1998-99). Από το 1988 έως το 1993 ήταν προπονητής της Eθνικής Παίδων, της Εθνικής Γυναικών το 1989, της Εθνικής Εφήβων το 1988 όπου κατέκτησε την 4η θέση στο πανευρωπαϊκό. Έχει διατελέσει και βοηθός στον πάγκο της Εθνικής Αντρών την περίοδο 1989-1990 κατακτώντας το ασημένιο μετάλλιο στο πανευρωπαϊκό του 1989 και την 4η θέση στο παγκόσμιο του 1990.  Το 1999 ανέλαβε πρώτος προπονητής της Εθνικής Αντρών όπου παρέμεινε μέχρι το 2001.

## Λοιπά στοιχεία
Στις 8 Ιανουαρίου 2015 ανακοινώθηκε η υποψηφιότητά του στο ψηφοδέλτιο Επικρατείας του Κομμουνιστικού Κόμματος Ελλάδας για τις εκλογές του Ιανουαρίου του 2015.

Στις 4 Νοεμβρίου του 2019 το Διοικητικό Συμβούλιο (Δ.Σ.) του Π.Ε.Α.Κ. Πάτρας αποφάσισε να δώσει στο κλειστό γυμναστήριο του Εθνικού Σταδίου Πάτρας (Κουκούλι) το όνομα του Κώστα Πετροπούλου.

## Παραπομπές


## Εξωτερικοί σύνδεσμοι
* 
*Βιογραφικό του στο in.gr
*Αθλητική Ηχώ 15/02/1972, σελίδα 2



Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Απόλλωνα Πατρών
Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης Εθνικής Ελλάδας
Κατηγορία:Προπονητές καλαθοσφαίρισης Αμαρουσίου
Κατηγορία:Προπονητές καλαθοσφαίρισης Απόλλωνα Πατρών
Κατηγορία:Προπονητές καλαθοσφαίρισης Απολλωνιάδας
Κατηγορία:Προπονητές καλαθοσφαίρισης Ολυμπιάδας Πατρών
Κατηγορία:Προπονητές καλαθοσφαίρισης Περιστερίου
Κατηγορία:Προπονητές καλαθοσφαίρισης Σπόρτιγκ
Κατηγορία:Έλληνες πολιτευτές
Κατηγορία:Καλαθοσφαιριστές Ευρωμπάσκετ 1981
Κατηγορία:Σμολ φόργουορντ
Κάμα Σούτρα

Το **Κάμα Σούτρα** είναι αρχαίο ινδικό ινδουιστικό κείμενο.
## Ονομασία
Σούτρας είναι μια ομάδα κειμένων που συντάχθηκαν ύστερα από την σύνταξη των Βεδών. Περιλαμβάνουν οδηγίες και αφορισμούς πάνω σε πρακτικά ζητήματα, οικονομικά, πολιτικά, οικογενειακά, ερωτικά και δύσκολα θα μπορούσαν να χαρακτηριστούν θρησκευτικά κείμενα. Το πρώτο συνθετικό Κάμα είναι η ονομασία της θεότητας Κάμα γιου του Βισνού και της  Λάξμι.Ο Κάμα προσωποποιεί τον ερωτικό πόθο.

Χαρακτηρίζεται ως αφοριστικό, η φύση του κειμένου τεχνική και ο τόνος του διδακτικός.

## Χρόνος συγγραφής
Η συγγραφή του τοποθετείται ανάμεσα στον 3ο και 4ο αιώνα μ.Χ.

## Συντάκτης
Αποδίδεται στον Βατσιαγιάνα, για τον οποίο δεν έχουμε πολλές πληροφορίες.

## Σκοπός σύνταξης
Σκοπός είναι να τονώσει τις απονεκρωμένες σχέσεις των ζευγαριών που έχουν παντρευτεί από συνοικέσιο, μια και πολλά γνωρίζονταν για πρώτη φορά την ημέρα του γάμου τους. Όχι να διεγείρει αλλά να διδάξει.

## Θρησκευτική σημασία
Αποτυπώνει την σημασία που οι  Ινδουϊστές  δίνουν στον έρωτα, στην  γενετήσια πράξη που συνεχίζει την Δημιουργία Το σεξουαλικό στοιχείο είναι διάχυτο στην ποίηση και την εικονογραφία των Ινδών.

## Κοινωνιολογική ερμηνεία προέλευσης των κειμένων
thumb|200 px

Το σύστημα των Καστών επέβαλε αυστηρά  πλαίσια εύρεσης συζύγου καθώς και ο για μεγάλο χρονικό διάστημα εγκλεισμός της γυναίκας μέσα στο σπίτι , εξαφάνιζε κάθε προσωπικό συναίσθημα, έκανε τη ζωή του αντρόγυνου  πληκτική και αφόρητη. Έτσι η τόνωση αναζητούνταν στην πανάρχαιη τέχνη της ιεροδούλου 
Ινδολόγοι θεωρούν πως η κανονάρχηση του σεξ εντάσσεται στην περί Ντάρμα  άποψη των Ινδών: γι αυτό και το έργο ξεκινά με την παράθεση των κανόνων του Ντάρμα. Όπως κάθε ανθρώπινη πράξη έτσι και η σεξουαλική υπόκεινται σε κανόνες  και τεχνικές.

## Το κείμενο
Το περιεχόμενό του είναι (χωρισμένο σε κεφάλαια από τον Σερ Ρίτσαρντ Μπάρτον):

# Εισαγωγή στην ενότητα «Κάμα Σούτρα»
# Για τη σεξουαλική ένωση
# Σχετικά με την ανεύρεση συζύγου
# Σχετικά με τη σύζυγο
# Σχετικά με τις συζύγους άλλων ανδρών
# Σχετικά με τις πόρνες
# Για τους τρόπους με τους οποίους κάποιος ελκύει τους άλλους
Οι  τρόποι προσέλκυσης του συντρόφου: ανθοκομική, μουσική, χορός, καλή μαγειρική , ραπτική, είναι μερικές από τις γυναικείες δεξιότητες. Περιγραφή ερωτικών στάσεων ακόμα και κάποιων ακροβατικών Οι άνδρες και οι γυναίκες κατατάσσονται με κριτήριο τη σεξουαλική τους ανατομία και το μέγεθός της.

## Παραπομπές


## Πηγές
*Φώτης Τερζάκης,  «Καμασούτρα»,  Μάριος Μπέγζος (επιμ.), Θρησκειολογικό λεξικό, Ελληνικά Γράμματα, Αθήνα, 2000, σελ.306-307
*Δημήτρης Βελισσαρόπουλος, Ιστορία της Ινδικής φιλοσοφίας, εκδ. Δωδώνη, Αθήνα, 1975, σελ.134-137

## Εκδόσεις στα νέα ελληνικά
*Βατσιάγιανα, Κάμα Σούτρα,μτφρ. Γιάννης Μικεδάκης, εκδ. Μπαρμπουνάκης, Θεσσαλονίκη, χ.χ
*Kama Sutra, Αφορισμοί για τον έρωτα του Βατσιάγιανα. μτφρ. Περικλής Πετρακόπουλος, Αθήνα, 1975

## Πρωτότυπα κείμενα και μεταφράσεις στα αγγλικά

* Η αγγλική μετάφραση του Σερ Ρίτσαρντ Μπάρτον του Κάμα Σούτρα
* Η αγγλική μετάφραση του Σερ Ρίτσαρντ Μπάρτον σε PDF
* Το Κάμα Σούτρα σε πρωτότυπο, σανσκριτικά από το TITUS project

Κατηγορία:Σεξουαλικότητα
Κατηγορία:Ινδουισμός
Κέρουιν Μάθιους

Ο **Κέρουιν Μάθιους** (αγγλικά: Kerwin Mathews) ήταν Αμερικανός ηθοποιός. Γεννήθηκε στο Σιάτλ στις 8 Ιανουαρίου 1926 και απεβίωσε στο Σαν Φρανσίσκο στις 5 Ιουλίου του 2007.

Έγινε γνωστός κυρίως από τους πρωταγωνιστικούς του ρόλους σε ταινίες φαντασίας στις δεκαετίες του ' 50 και του ' 60. Αποσύρθηκε από τα πλατό το 1978.

## Φιλμογραφία
*The escape of Mr Protrus (1954)
*Space Patrol (1954)
*5 Against the House (1955)
*Charlie C company (1954)
*The lady in the wind (1955)
*Catch at Straws (1956)
*The Ford Television theatre (1954-1956,3 episodes)
*The country husband (1956)
*Playhouse 90 (1956)
*The Garment Jungle (1957)
*Show of strength (1957)
*The suicide club (1958)
*Matinee Theatre (1957-1958,2 επεισόδια)
*Tarawa Beachhead (1958)
*The Seventh Voyage of Sinbad (1958)
*The last Biltzkrieg (1959)
*The Obenaurf Story (1959)
*Goodyear Theatre (1959)
*Saffo,venere de Lesbo( 1960)
*Man on a string (1960)
*The 3 worlds of Gulliver (1960)
*The Devil at Four'O'clock (1961)
*Pirates of Bloodriver (1962)
*Jack the Giant Killer (1962)
*OSS 117 se' de'chaine (1963)
*Maniac (1963)
*The Waltz king (1963,2 episodes)
*Disneyland (1963,2 episodes)
*Panic in Bangkok (1964)
*Battle beneath the Earth (1967)
*The Viscount (1967)
*Ghostbrakers (1967)
*The Killer likes candy (1968)
*A boy...a girl (1969)
*Dead of the night (1969)
*Barquero (1970)
*Octaman (1971)
*Death takes a Holiday (1971)
*Achilles heel (1972)
*Ironside (1972)
*The boy who cried werewolf (1973)
*Nightmare in blood (1978)

## Παραπομπές


## Εξωτερικοί σύνδεσμοι

*IMDB:Kerwin Mathews
*Ταινίες του Kerwin Mathews
*Kerwin Mathews

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Λεχ Κατσίνσκι

Ο **Λεχ Κατσίνσκι**, (*Lech Aleksander Kaczyński*, 18 Ιουνίου 1949 – 10 Απριλίου 2010) ήταν Πολωνός πολιτικός, πρόεδρος της χώρας από το 2005 ως το θάνατό του.

## Σταδιοδρομία
Γεννήθηκε στις 18 Ιουνίου 1949 στη Βαρσοβία, όπου και σπούδασε νομικά. Μαζί με τον δίδυμο αδελφό του, τον Γιαρόσουαφ Κατσίνσκι, ήταν ηγέτης του κόμματος *Prawo i Sprawiedliwość* (Νόμος και Δικαιοσύνη), το οποίο ίδρυσαν το 1989. Ορκίστηκε πρόεδρος στις 23 Δεκεμβρίου 2005.

Κέρδισε το 54,04% των ψήφων, έναντι 45,96% για τον αντίπαλό του, Ντόναλντ Τουσκ, στον τελικό γύρο των προεδρικών εκλογών, στις 23 Οκτωβρίου 2005. Η συμμετοχή στις εκλογές ήταν 50,99%. Στον α΄ γύρο, στις 9 Οκτωβρίου, ο Τουσκ είχε προηγηθεί με 36,33% των ψήφων. Ο Καζίνσκι κέρδισε με 33,1%.

Το 2006 προκάλεσε θόρυβο στην Ευρωπαϊκή Ένωση με τις δηλώσεις του υπέρ της επαναφοράς της θανατικής ποινής. To 2007 έγινε γνωστός για την αντίθεσή του σε πολλές προωθούμενες αποφάσεις της Ευρωπαϊκής Ένωσης. Επίσης, στη διάρκεια επίσκεψής του στην Ιρλανδία έκανε προσβλητικά σχόλια για τους ομοφυλόφιλους, που πυροδότησαν αντιδράσεις. 

Στις 23 Νοεμβρίου του 2008 η αυτοκινητοπομπή που μετέφερε τον Κατσίνσκι και το Γεωργιανό πρόεδρο Μιχαήλ Σαακασβίλι δέχτηκε πυρά ενώ περνούσαν από τα όρια της Νότιας Οσετίας. Τα πυρά ήταν από ρωσικές δυνάμεις, όπως επιβεβαίωσε ο ίδιος ο πρόεδρος της Πολωνίας την επόμενη ημέρα. Η Μόσχα αρνήθηκε τις κατηγορίες για απόπειρα δολοφονίας του Κατσίνσκι και του Σαακασβίλι και έκανε λόγο για σκόπιμη πρόκληση από την Τιφλίδα.

## Θάνατος σε δυστύχημα
thumb|right|205px|Ο τάφος του  Κατσίνσκι
Ο Κατσίνσκι σκοτώθηκε σε αεροπορικό δυστύχημα στις 10 Απριλίου του 2010 όταν το προεδρικό αεροπλάνο στο οποίο επέβαινε συνετρίβη ενώ προσπαθούσε να προσγειωθεί στο Σμολένσκ της Ρωσίας. Μαζί του στο αεροπλάνο ήταν η σύζυγός του Μαρία, καθώς και άλλοι Πολωνοί πολιτικοί και στρατιωτικοί. Ο Πολωνός πρόεδρος πήγαινε στο Σμολένσκ για να αποτίσει τιμές στους χιλιάδες Πολωνούς αξιωματικούς που είχαν σφαγιαστεί από Σοβιετικούς κατά τη σφαγή του Κατίν το 1940. Το αεροπλάνο κατέπεσε κοντά στο νεκροταφείο όπου θα μετέβαινε ο Λεχ Κατσίνσκι.

## Παραπομπές


## Πηγές
* 

Κατηγορία:Πρόεδροι της Πολωνίας
Κατηγορία:Πανομοιότυποι δίδυμοι
Κατηγορία:Απόφοιτοι του Πανεπιστημίου της Βαρσοβίας
Κατηγορία:Πολωνοί αντιφρονούντες
Κατηγορία:Ακτιβιστές της Αλληλεγγύης (πολωνικό συνδικάτο)
Κατηγορία:Πολωνοί αντικομμουνιστές
Κατηγορία:Θύματα της αεροπορικής καταστροφής στο Σμολένσκ
Κατηγορία:Μεγαλόσταυροι του Τάγματος της Αναγέννησης της Πολωνίας
Κατηγορία:Δήμαρχοι της Βαρσοβίας
Κατηγορία:Ενταφιασμοί στον Καθεδρικό Ναό της Κρακοβίας
Κατηγορία:Μέλη του Σέιμ της Πολωνίας (1991-1993)
Κατηγορία:Υπουργοί Δικαιοσύνης της Πολωνίας
Σημαία της Νικαράγουας

thumb|250px|Σημαία της Νικαράγουας. Λόγος 3:5

Η **[[σημαία]] της [[Νικαράγουα]]ς** καθιερώθηκε στις 27 Αυγούστου του 1971. Βασίζεται στη σημαία των Ηνωμένων Πολιτειών της Κεντρικής Αμερικής. Αποτελείται από τρεις δίχρωμες οριζόντιες λωρίδες. Τα χρώματα είναι μπλε και λευκό. Στη μεσαία λωρίδα βρίσκεται το εθνόσημο της χώρας.

## Ιστορικές σημαίες

## Εξωτερικοί σύνδεσμοι

* Σημαίες του Κόσμου: Νικαράγουα.

Νικαράγουα
Κατηγορία:Εθνικά σύμβολα της Νικαράγουας
Γιαρόσουαφ Κατσίνσκι

Ο **Γιαρόσουαφ Αλεξάντερ Κατσίνσκι** (πολωνικά: *Jarosław Aleksander Kaczyński*, 18 Ιουνίου 1949) είναι Πολωνός πολιτικός. Ήταν πρωθυπουργός της χώρας για δεκαπέντε μήνες την περίοδο 2006-2007.

## Καριέρα
Γεννήθηκε στις 18 Ιουνίου 1949 στη Βαρσοβία της Πολωνίας. Με το δίδυμο αδερφό του, Λεχ Κατσίνσκι, το 1962 ήταν ηθοποιοί και έπαιξαν, παιδιά ακόμα, στην ταινία «Οι δύο Κλέφτες του Φεγγαριού».

Μαζί με το αδερφό του ηγήθηκαν του κόμματος Νόμος και Δικαιοσύνη. Διορίστηκε Πρωθυπουργός από τον αδερφό του, στις 10 Ιουλίου 2006 και ανέλαβε επίσημα καθήκοντα τέσσερις ημέρες μετά.

Στις 21 Οκτωβρίου 2007 το κόμμα του ηττήθηκε στις εκλογές από τον Ντόναλντ Τουσκ. Ο Γιαρόσουαφ Κατσίνσκι δήλωσε ότι θα παραιτηθεί στη διάρκεια της πρώτης συνόδου του νέου Κοινοβουλίου στις 5 Νοεμβρίου 2007, όπως και έγινε. Ο Τουσκ τον διαδέχθηκε στην πρωθυπουργία στις 9 Νοεμβρίου του ιδίου χρόνου.

Το 2010, έπειτα από τον τραγικό θάνατο του αδερφού του σε αεροπορικό δυστύχημα, ο Γιαροσλάβ διεκδίκησε την προεδρία και ήρθε δεύτερος στον πρώτο γύρο στις 20 Ιουνίου 2010 με 36,4% των ψήφων έναντι 41,5% για τον Μπρονίσλαφ Κομορόφσκι, ο οποίος τελικά επικράτησε στον δεύτερο γύρο, στις 4 Ιουλίου, με 53% των ψήφων. Ο Κατσίνσκι στον δεύτερο γύρο έλαβε ποσοστό 46,9% των ψήφων.

## Παραπομπές


## Εξωτερικοί σύνδεσμοι
* Επίσημος ιστότοπος

Κατηγορία:Πολωνοί πολιτικοί
Κατηγορία:Πολωνοί ηθοποιοί κινηματογράφου
Κατηγορία:Πρωθυπουργοί της Πολωνίας
Κατηγορία:Πολωνοί αντικομμουνιστές
Κατηγορία:Πολωνοί αντιφρονούντες
Κατηγορία:Πανομοιότυποι δίδυμοι
Κατηγορία:Απόφοιτοι του Πανεπιστημίου της Βαρσοβίας
Κατηγορία:Ακτιβιστές της Αλληλεγγύης (πολωνικό συνδικάτο)
Κατηγορία:Πολιτικοί του Νόμος και Δικαιοσύνη
Κατηγορία:Πολωνοί Ρωμαιοκαθολικοί
Κατηγορία:Μέλη του Σέιμ της Πολωνίας (1991-1993)
Κατηγορία:Μέλη του Σέιμ της Πολωνίας (1997-2001)
Κατηγορία:Μέλη του Σέιμ της Πολωνίας (2001-2005)
Κατηγορία:Μέλη του Σέιμ της Πολωνίας (2005-2007)
Κατηγορία:Μέλη του Σέιμ της Πολωνίας (2007-2011)
Κατηγορία:Μέλη του Σέιμ της Πολωνίας (2011-2015)
Κατηγορία:Μέλη του Σέιμ της Πολωνίας (2015-2019)
Κατηγορία:Μέλη του Σέιμ της Πολωνίας (2019-2023)
Κατηγορία:Μέλη του Σέιμ της Πολωνίας (2023-2027)
Εθνόσημο της Νικαράγουας

right|175px

To **[[εθνόσημο]] της [[Νικαράγουα]]ς** καθιερώθηκε στις 21 Αυγούστου 1823 , όπως όλα τα εθνόσημα των χωρών της Κεντρικής Αμερικής. Ωστόσο, τροποποιήθηκε πολλές φορές στη διάρκεια των αιώνων, μέχρι την τελευταία έκδοση, που εισήχθη το 1971.

Το τρίγωνο στο εθνόσημο συμβολίζει την ισότητα, το ουράνιο τόξο την ειρήνη και ο Φρυγικός σκούφος (gorro frigio) την ελευθερία. Τα πέντε ηφαίστεια εκφράζουν την ενότητα και την αδερφότητα ανάμεσα στις χώρες της Κεντρικής Αμερικής.

## Εξωτερικοί σύνδεσμοι

* www.atlasgeo.net

Νικαράγουα
Κατηγορία:Εθνικά σύμβολα της Νικαράγουας
Γιάννης Φωτιάδης

Ο **Γιάννης Φωτιάδης** (1880-1965) ήταν Έλληνας γλύπτης. Υπήρξε δεινός γλύπτης της πέτρας και του μάρμαρου. Είχε μικρασιατική καταγωγή αλλά εργάστηκε κυρίως στη Λήμνο.

## Βιογραφία

Ο Γιάννης Φωτιάδης γεννήθηκε στη Σαμψούντα της Μικρασίας το 1880. Από μικρός ασχολήθηκε με την τέχνη της μαρμαρογλυπτικής και της λιθογλυπτικής. Για τη ζωή και το έργο του πριν έρθει στη Λήμνο δεν είναι γνωστά πολλά πράγματα. Πάντως, δεν ήταν απλός εμπειροτέχνης, διότι γνώριζε σχέδιο καθώς και τις τεχνικές της γλυπτικής με χρήση πηλού και γύψου. Προφανώς, είχε λάβει κάποια σχετική παιδεία αλλά είναι άγνωστο πότε και πού συνέβη αυτό.

Το 1918 έφτασε στη Λήμνο επικεφαλής ενός συνεργείου μαρμαροτεχνιτών για να επιμεληθεί την κατασκευή των συμμαχικών νεκροταφείων του Μούδρου και του Πορτιανού, στα οποία είχαν ταφεί οι πολυπληθείς πεσόντες στρατιώτες της εκστρατείας της Καλλίπολης. Η ανάθεση του έργου αυτού στο Φωτιάδη από τον υπεύθυνο Άγγλο αρχιτέκτονα σημαίνει ότι ήταν ήδη καταξιωμένος γλύπτης και είχε δημιουργήσει γνωστό έργο εκτός Λήμνου. Όμως, οι ρίζες και το προηγούμενο έργο του λησμονήθηκαν μετά το 1922.

Την περίοδο που εργάστηκε στη Λήμνο γνώρισε τη σύζυγό του, Ελισάβετ Κούβαρου, από την Ατσική και αποφάσισε να εγκατασταθεί μόνιμα σε αυτό το χωριό. Στη συνέχεια εργάστηκε στη Λήμνο αναλαμβάνοντας πολλά έργα: μνημεία, σχολεία, ναούς, καμπαναριά, πλατείες, λιμάνια σε όλο το νησί. Στην τοπική κοινωνία έγινε γνωστός με την επωνυμία **"μάστρο-Γιάννης"**. Εργαζόταν με μεράκι και συχνά δεν υπολόγιζε σωστά το κόστος των έργων που αναλάμβανε, με αποτέλεσμα να πληρώνει κι από την τσέπη του τους εργάτες. Συχνά στα ηρώα πληρωνόταν μόνο για τα υλικά και πρόσφερε την εργασία του δωρεάν.

Εργαζόταν συνεχώς ως τα βαθιά του γεράματα και πέθανε το 1965 σε ηλικία  85 ετών, όντας ενεργός γλύπτης.

## Το έργο του

Από το έργο του ξεχωρίζει το καμπαναριό του Αγίου Γεωργίου Ατσικής, το οποίο είναι το πιο εντυπωσιακό της Λήμνου. Από τα γλυπτά του μεγάλη επιτυχία είχαν οι γλυπτές γυναικείες μορφές, οι άγγελοι, οι γλαύκες στις προσόψεις σχολικών κτιρίων, οι αμφορείς σε εισόδους οικιών, οι δράκοντες και οι λεοντοκεφαλές σε γωνιές σπιτιών, τα κιονόκρανα κλπ. 

Χαρακτηριστικά έργα του είναι:

# Καμπαναριό Αγ. Γεωργίου Ατσικής.
# Πλατεία Ατσικής
# Μνημείο πεσόντων Ατσικής.
# Λιμάνι Μούδρου.
# Δημοτικό σχολείο Ρωμανού.
# Μνημείο Κυπρίων αγωνιστών στη Μύρινα.
# Άγιος Χαράλαμπος Βάρους.
# Ζωοδόχος Πηγή Κότσινου.
# Δεκάδες ταφικά μνημεία

## Παραπομπές


## Πηγές
*Φυλλάδιο αφιερώματος του Συλλόγου Ατσικιωτών Λήμνου, 18-5-2005.
*«Πνευματικές εκδηλώσεις του Συλλόγου Ατσικιωτών Λήμνου», Αθήνα 2009.

Κατηγορία:Έλληνες γλύπτες
Σθένελος

Με το όνομα **Σθένελος** αναφέρονται στην ελληνική μυθολογία τα παρακάτω 4 πρόσωπα:

* Σθένελος του Άκτορος, γιος του Άκτορα και σύντροφος του Ηρακλή.
* Σθένελος του Ανδρόγεω, γιος του Ανδρόγεω, επίσης αναφερόμενος σχετικά με τον Ηρακλή.
* Σθένελος του Καπανέως, ένας από τους επτά Επιγόνους.
* Σθένελος του Περσέως, γιος του Περσέα και διάδοχός του στον θρόνο των Μυκηνών.
Τάσος Καψιδέλης

Ο **Τάσος Καψιδέλης** (1913 - 25 Μαρτίου 1987) ήταν Έλληνας φιλόλογος και ιστορικός συγγραφέας από τη Λήμνο.
## Βιογραφικά στοιχεία
Ο Τάσος Καψιδέλης γεννήθηκε το 1913 στην Ατσική της Λήμνου από γονείς αγρότες το Δημήτριο και τη Χαριστούλα. Ήταν γόνος φτωχής και πολύτεκνης οικογένειας -είχε άλλα τέσσερα αδέρφια- και επιπλέον ορφάνεψε μικρός από πατέρα, με συνέπεια να περάσει στερημένα παιδικά χρόνια. 

Όμως, διακρινόταν στα γράμματα κι έτσι παρά τις οικονομικές δυσκολίες τέλειωσε το Γυμνάσιο Λήμνου και φοίτησε στην Φιλοσοφική Σχολή του Πανεπιστημίου Αθηνών. Πήρε το πτυχίο του το 1936 αλλά δεν κατάφερε να διοριστεί αμέσως. Στο δημόσιο διορίστηκε ως φιλόλογος μόλις το 1948. Διακρίθηκε ως καθηγητής για την ευσυνειδησία, το ήθος, τη συνέπεια και το πάθος για τη δουλειά του, με αποτέλεσμα να κερδίσει το σεβασμό και την εκτίμηση των συναδέλφων του και της τοπικής κοινωνίας. 

Υπηρέτησε στα σχολεία:
*Γυμνάσιο Νέας Ζίχνης Σερρών.
*8ο Γυμνάσιο Αθηνών.
*Γυμνάσιο Αμαρύνθου Ευβοίας (ως γυμνασιάρχης).
*Λύκειο Μύρινας Λήμνου (ως λυκειάρχης).

Ο Τάσος Καψιδέλης πέθανε στις 25 Μαρτίου 1987.
## Το έργο του

Εκτός από την εκπαιδευτική του ιδιότητα ο Καψιδέλης είχε μεγάλο πάθος με την ιστορική έρευνα και ειδικότερα με τη νεότερη ιστορία. Ερευνούσε τις πηγές και τα τοπικά αρχεία της Λήμνου και συχνά δημοσίευε άρθρα στον τοπικό τύπο. Προσπάθησε να συνεχίσει το έργο που άφησε ημιτελές ο αείμνηστος Αργύριος Μοσχίδης και ως ένα βαθμό τα κατάφερε. 

Πολύ σημαντική θεωρείται η έρευνά του στα Γενικά Αρχεία του Κράτους σχετικά με τη συμμετοχή Λημνίων στον αγώνα του εικοσιένα και με την ιστορία του νησιού κατά το 19ο αιώνα. Επίσης, συνέβαλε στη διευκρίνιση στοιχείων της μεσαιωνικής ιστορίας της Λήμνου και ειδικότερα της περιόδου λίγο πριν την οθωμανική κατάκτηση καθώς και των γεγονότων που οδήγησαν στην απελευθέρωση του νησιού το 1912. 

## Τα βιβλία του

Ο Καψιδέλης εξέδωσε τέσσερα βιβλία, στα οποία συγκέντρωσε τα πορίσματα των ερευνών του. Επίσης, άφησε ανέκδοτο υλικό ενώ δώρισε στην **Καρατζάδειο Βιβλιοθήκη Λήμνου** αρχειακό υλικό και παλιά βιβλία που είχε στην κατοχή του. 

Τα βιβλία του είναι:

# «Η απελευθέρωσις της Λήμνου», 1969, 1996 (ανατύπωση).
# «Η Λήμνος επί Φραγκοκρατίας - Τουρκοκρατίας και η θρυλική Μαρούλα», Δίπτυχο 1971.
# «Η Λήμνος από τα πανάρχαια χρόνια έως σήμερα. Ιστορία - γεωγραφία - λαογραφία - μυθολογία - αρχαιολογία - περιήγηση», Δίπτυχο 1982 (μαζί με το φιλόλογο Σίμο Κομνηνό).
# «Η Λήμνος στον αγώνα του 1821», Σύλλογος Ωφελίμων Βιβλίων 1986.

## Πηγές

*Φυλλάδιο αφιερώματος του Συλλόγου Ατσικιωτών Λήμνου, 18-5-2005.
*«Πνευματικές εκδηλώσεις του Συλλόγου Ατσικιωτών Λήμνου», Αθήνα 2009.

Κατηγορία:Έλληνες συγγραφείς του 20ού αιώνα
Κατηγορία:Έλληνες ιστορικοί του 20ού αιώνα
Κατηγορία:Λήμνος
Μίτσελ Ουίγκινς

Ο **Μίτσελ Ουίγκινς** (*Mitchell Wiggins*, 28 Σεπτεμβρίου 1959 - 9 Σεπτεμβρίου 2024) ήταν Αμερικάνος πρώην καλαθοσφαιριστής

## Βιογραφία
Γεννημένος στις 28 Σεπτεμβρίου 1959 στη Βόρεια Καρολίνα. Αγωνιζόταν στη θέση του σούτιγκ γκαρντ με ύψος 1,95 μ.
Αποφοίτησε από το κολέγιο της Φλόριντα και το 1983 επιλέχθηκε στη 23 θέση του ντραφτ από τους Ιντιάνα Πέισερς. Ο Μίτσελ Ουίγκινς κατέκτησε το ασημένιο μετάλλιο στο παγκόσμιο πρωτάθλημα του 1982 με την εθνική ομάδα των ΗΠΑ.

Τη σεζόν 1983-1984 αγωνίστηκε στους Σικάγο Μπουλς. Για τέσσερις χρονιές αγωνίστηκε με τους Χιούστον Ρόκετς (1984-1987 & 1989-1990) και άλλη μία για τους Φιλαδέλφεια 76ερς (1992-1993). Το 1986 με τους Χιούστον Ρόκετς αγωνίστηκε στους τελικούς του ΝΒΑ. Η καριέρα του στο ΝΒΑ επηρεάστηκε από την εμπλοκή του στα ναρκωτικά τα οποία του στέρησαν μια μεγαλύτερη καριέρα.

* 1983-84 Σικάγο Μπουλς 12,4 πόντοι μ.ο.
* 1984-85 Χιούστον Ρόκετς 9,0 πόντοι μ.ο.
* 1985-86 Χιούστον Ρόκετς 6,8 πόντοι μ.ο.
* 1986-87 Χιούστον Ρόκετς 11,1 πόντοι μ.ο.
* 1989-90 Χιούστον Ρόκετς 15,5 πόντοι μ.ο.
* 1991-92 Φιλαδέλφεια 76ερς 4,3 πόντοι μ.ο.

Στην Ελλάδα αγωνίστηκε στο Μίλωνα Νέας Σμύρνης και το Σπόρτιγκ. Τη σεζόν 1993-1994 αγωνιζόμενος στο Μίλωνα ήταν πρώτος σκόρερ της Α1 με 31,4 πόντους αλλά και πρώτος στα κλεψίματα με 2,1.

Με την ομάδα του Σπόρτιγκ τις σεζόν 1994-1995 και 1995-1996 έκανε εμφανίσεις ανάλογες του υψηλού επιπέδου του και βοήθησε την ομάδα να σημειώσει πολύ μεγάλες νίκες απέναντι σε ομάδες όπως ο ΠΑΟ, ΠΑΟΚ, Άρης, ΑΕΚ, Πανιώνιος και να έχει τα καλύτερα αποτελέσματα στη νεότερη ιστορία της. Τη σεζόν 1994-1995 ήταν πρώτος στην Α1 στα κλεψίματα με 2,9 και τη σεζόν 1994-1995 ήταν πρώτος σκόρερ της Α1 με 29,4 πόντους.

* 1993-1994 Μίλων
* 1994-1995 Σπόρτιγκ
* 1995-1996 Σπόρτιγκ
* 1996-1997 Πανιώνιος
* 1997-1998 Σπόρτιγκ
  
Τη σεζόν 1998-1999 αγωνίστηκε στη γαλλική Λιμόζ.

Απεβίωσε στις 9 Σεπτεμβρίου 2024, λίγες εβδομάδες πριν τα 65α γενέθλιά του.

## Παραπομπές


## Εξωτερικοί σύνδεσμοι
* Η καριέρα του Μίτσελ Ουίγκινς στο ΝΒΑ
* Η καριέρα του Μίτσελ Ουίγκινς
* Ο Μίτσελ Ουίγκινς στην Εθνική ομάδα των ΗΠΑ

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA
Κατηγορία:Καλαθοσφαιριστές Παγκοσμίου Πρωταθλήματος 1982
Κατηγορία:Καλαθοσφαιριστές Μίλωνα
Κατηγορία:Καλαθοσφαιριστές Σπόρτιγκ
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Λιμόζ ΣΣΠ
Κατηγορία:Καλαθοσφαιριστές Σικάγο Μπουλς
Κατηγορία:Καλαθοσφαιριστές Χιούστον Ρόκετς
Κατηγορία:Καλαθοσφαιριστές Φιλαδέλφεια 76ers
Κατηγορία:Ξένοι καλαθοσφαιριστές στην Ελλάδα
Σθένελος του Άκτορος

Στην ελληνική μυθολογία ένας **Σθένελος** ήταν σύντροφος του Ηρακλή και γιος του Άκτορα (όχι εκ των γνωστότερων μυθολογικών προσώπων με το όνομα Άκτορας).

Αυτός ο Σθένελος ακολούθησε τον Ηρακλή στην εκστρατεία του ενάντια στις Αμαζόνες. Επιστρέφοντας από αυτή την εκστρατεία, πληγώθηκε θανάσιμα στην Παφλαγονία και ο Ηρακλής τον ενταφίασε εκεί. Αργότερα, όταν ο Ηρακλής ξαναπέρασε από την Παφλαγονία μετέχοντας στην Αργοναυτική εκστρατεία, η Περσεφόνη από τον Κάτω Κόσμο έδωσε την άδεια στον Σθένελο να βγει στο φως για να ξαναδεί τον σύντροφό του. Οι Αργοναύτες έκαναν θυσία προς τιμή του Σθενέλου και τον δόξασαν ως ήρωα.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Σθενελος
Σθενελος
Σθένελος του Ανδρόγεω

Στην ελληνική μυθολογία ένας **Σθένελος** ήταν γιος του Ανδρόγεω, και επομένως εγγονός του Μίνωα. Ταξιδεύοντας ο Ηρακλής για να επιτελέσει έναν από τους 12 άθλους του, και συγκεκριμένα να φέρει τη ζώνη της Ιππολύτης, πέρασε από την Πάρο. Εκεί, δύο σύντροφοί του σκοτώθηκαν από τους 4 γιούς του Μίνωα. Τότε ο Ηρακλής πήρε ως ομήρους τον Σθένελο και τον αδελφό του Αλκαίο. Στην επιστροφή του, ο Ηρακλής κυρίευσε τη Θάσο, έδιωξε από εκεί τους Θράκες και έδωσε τη νήσο στον Σθένελο και τον Αλκαίο.

## Γενεαλογία

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Σθενελος
Εκτόνωση

Στη Φυσική γενικά με τον όρο **εκτόνωση** εννοείται η αποδέσμευση των τάσεων που είναι συσσωρευμένες σε ένα σύστημα που μπορεί να αποτελείται από στερεά, υγρά, αέρια ή και άλλους συνδυασμούς (πλάσμα κλπ). Μια μέθοδος εκτόνωσης των τάσεων που υφίσταται ένα κομμάτι ξύλου, για παράδειγμα, είναι η θραύση του.(δείτε επίσης Συμπίεση)

Στη Θερμοδυναμική με τον όρο εκτόνωση χαρακτηρίζεται η αύξηση ή η μείωση του όγκου ενός αερίου που οφείλεται είτε στην αύξηση της θερμοκρασίας του ή τη μείωση της πίεσης αυτού αντίστοιχα. Διακρίνονται τρία είδη εκτόνωσης: η *ισοβαρής*, η *ισοθερμική*(ή ισόθερμη) και η *αδιαβατική*(ή ισόχωρη).
α/ V/T=σταθ. όταν P=σταθ.
β/ PV=σταθ. όταν Τ=σταθ.   V=όγκος(L/mL)  T=θερμοκρασία(Kelvin)  P=πίεση(atm/Pa)
γ/ V=σταθ. όταν P/T=σταθ.

Οι υδρατμοί μετά τη παραγωγή τους και εφόσον παραμένουν ακόμη πλησίον του ύδατος από το οποίο και παράχθηκαν παρουσιάζουν τις ιδιότητες των ατμών, αν όμως απομακρυνθούν και υπερθερμανθούν τότε αποκτούν τις ιδιότητες των ιδανικών αερίων. Και αν μεν υπερθερμανθούν κατά τρόπο ώστε η πίεσή τους να παραμένει σταθερή τότε αυξάνεται ο όγκος τους και λέμε ότι η εκτόνωση είναι ισοβαρής, αντίθετα αν η θερμοκρασία παραμένει σταθερή τότε επαυξάνεται η πίεσή τους και η εκτόνωση λέγεται ισοθερμική. Τέλος όταν η  εκτόνωση γίνεται κατά τρόπο που το αέριο να μη μπορεί ν΄ αποδώσει αλλά ούτε και να λάβει εξωτερική θερμότητα τότε η εκτόνωση αυτή λέγεται αδιαβατική.

Ο όρος εκτόνωση χρησιμοποιείται και για την αποδέσμευση από τις συσσωρευμένες τάσεις των συναισθημάτων όπως ο θυμός για παράδειγμα και μπορεί να γίνει είτε με ξέσπασμα είτε με σταδιακό έλεγχο του συναισθήματος σε όσες περιπτώσεις είναι αυτό δυνατό.

## Εξωτερικοί σύνδεσμοι

Κατηγορία:Κατάσταση της ύλης
Κατηγορία:Θερμοδυναμική
Κατηγορία:Μηχανολογία
Έκρηξη συμπαθητική

Ως **έκρηξη συμπαθητική** ή *εκ συμπαθείας* (sympathetic explosion) χαρακτηρίζεται το φαινόμενο κατά το οποίο όταν σημειωθεί μία έκρηξη σ΄ ένα σημείο (τόπο) τότε προκαλείται σειρά άλλων εκρήξεων και σε άλλα σημεία που βρίσκονται σε κάποια απόσταση. Έτσι παρατηρείται σε εκρήξεις πυριτιδαποθηκών ή σημείων όπου φυλάσσονται εκρηκτικές ύλες να μεταδίδεται η έκρηξη από το ένα σημείο, (αποθήκη), σε άλλο μη εφαπτόμενο. Το ίδιο φαινόμενο παρατηρείται και στη θάλασσα όπου για παράδειγμα η έκρηξη μιας τορπίλης μπορεί να προκαλέσει την έκρηξη άλλης που έχει προσγειαλώσει (έχει χωθεί στην άμμο) ή έκρηξη μιας  θαλάσσιας νάρκης να προκαλέσει την έκρηξη άλλων που βρίσκονται εγγύς και στον αυτό θαλάσσιο χώρο.

Επειδή κύρια αιτία του φαινομένου αυτού είναι τα παραγόμενα ωστικά κύματα της αρχικής έκρηξης, τόσο στις πυριτιδαποθήκες όσο και στους χώρους παραγωγής εκρηκτικών, και προς αποτροπή ακριβώς του φαινομένου αυτού, συνηθίζεται να υψώνονται παράλληλοι τοίχοι ασφαλείας άνευ στεγασμάτων, ώστε σε τυχόν γενόμενο ατύχημα να εμποδίζεται η μετάδοση των ωστικών κυμάτων στους πέριξ χώρους. Μια τέτοια μεγάλη έκρηξη με πολλά θύματα σημειώθηκε τελευταία σε μεγάλο στρατόπεδο της Αλβανίας.
Ιουνιανά

**Ιουνιανά** ονομάζονται οι βίαιες συγκρούσεις που ξέσπασαν το 1863 στην Ελλάδα μεταξύ «Ορεινών» και «Πεδινών» και που κατέληξαν στον τραγικό απολογισμό των 200 περίπου νεκρών.

Οι δύο παρατάξεις, «Ορεινών» και «Πεδινών», δημιουργήθηκαν μετά την εκδίωξη του Όθωνα. Οι Πεδινοί αποτελούνταν από οπαδούς του Αγγλικού κόμματος με επικεφαλής τον Δημήτριο Βούλγαρη, ενώ οι Ορεινοί από οπαδούς του Γαλλικού και του Ρωσικού με επικεφαλής τον Κωνσταντίνο Κανάρη. Και οι δύο παρατάξεις προσπάθησαν να ασκήσουν απόλυτη εξουσία, με αποτέλεσμα σύντομα να συγκρουστούν. Οι αναταραχές αρχικά αποφεύχθησαν χάρις τον διορισμό του δικαστικού Ζηνοβίου Βάλβη στην πρωθυπουργία (Κυβέρνηση Ζηνοβίου Βάλβη 1863).

Στις 29 Απριλίου σχηματίστηκε κυβέρνηση υπό τον Μπενιζέλο Ρούφο, οπαδό των Ορεινών, η Κυβέρνηση Μπενιζέλου Ρούφου 1863. Τον Ιούνιο ο Μπενιζέλος Ρούφος αντικατέστησε δύο επιφανή στελέχη των πεδινών, τον υπουργό στρατιωτικών Μπότσαρη και τον υπουργό ναυτικών Μπουντούρη, με τους ορεινούς Κορωναίο και Μιλτιάδη Κανάρη αντίστοιχα. Η πράξη αυτή εξόργισε την ηγεσία των πεδινών και στις 16 Ιουνίου με τη συνεργασία του λήσταρχου Κυριάκου και του 6ου τάγματος πεζικού επιτέθηκαν σε ομάδα χωροφυλακής, η οποία κυνηγούσε τον Κυριάκο, και τελούσε υπό την αρχηγία του υπουργού στρατιωτικών και αρχηγού της εθνοφρουράς Κορωναίου. Ο Κορωναίος κατάφερε και συνέλαβε τον αρχηγό του 6ου τάγματος Λεοτσάκο, αλλά γρήγορα αναγκάστηκε να τον ανταλλάξει με τους υπουργούς Αλέξανδρο Κουμουνδούρο και Δημήτριο Καλλιφρονά, οι οποίοι είχαν συλληφθεί από τους πεδινούς. Την επομένη των γεγονότων, δηλαδή στις 19 Ιουνίου, η κυβέρνηση Μπενιζέλου Ρούφου υπέβαλλε την παραίτησή της.

Εν τω μεταξύ ο αντισυνταγματάρχης Δημήτριος Παπαδιαμαντόπουλος, διοικητής του πυροβολικού, στασίασε και προσχώρησε στις δυνάμεις των πεδινών, ενώ παράλληλα οι βόρειοι κατέλαβαν καίρια σημεία στην πόλη όπως τα ανάκτορα, τους στρατώνες κ.ά. Η απόπειρα του Παπαδιαμαντόπουλου να καταλάβει τα ανάκτορα στέφθηκε από αποτυχία, αλλά είχε ως αποτέλεσμα εκτός από τον θάνατο 80 ατόμων, την δολοφονία του Αριστείδη Κανάρη, γιου του Κωνσταντίνου Κανάρη. Την ίδια μέρα, ο Διομήδης Κυριακός, νέος πρωθυπουργός, προσπάθησε να συνάψει ανακωχή μεταξύ των δύο αντιμαχόμενων πλευρών χωρίς όμως αποτέλεσμα. Την επόμενη μέρα συγκρούσεις ξέσπασαν και στην Εθνική Τράπεζα, η οποία ήταν υπό την κατοχή των πεδινών, στην Πλάκα και γενικά σε όλη την πόλη. Κατά τη διάρκεια των συγκρούσεων σημειώθηκαν κλοπές καθώς και αναίτιες δολοφονίες.

Τελικά οι συγκρούσεις σταμάτησαν με την παρέμβαση των πρεσβευτών των τριών μεγάλων δυνάμεων, οι οποίοι με τελεσίγραφό τους απαίτησαν 48ωρη εκεχειρία. Λίγο αργότερα ο Μίχος και ο Παπαδιαμαντόπουλος από τους Πεδινούς και ο Κορωναίος και ο Βαλτινός από τους Ορεινούς υπέγραψαν συμφωνία τερματισμού των εχθροπραξιών. Την ίδια μέρα η εθνοσυνέλευση αποφάσισε την απομάκρυνση του στρατού στη Λακωνία, την κατάργηση της χωροφυλακής, της ενοφυλακής και της αστυνομίας και τον διορισμό νέας κυβέρνησης υπό τον Μπενιζέλο Ρούφο, η οποία έμεινε στην ιστορία ως κυβέρνηση του Οροπεδίου.


Κατηγορία:Ταραχές στην Ελλάδα
Κατηγορία:1863
Σθένελος του Περσέως

Στην Αρχαία ελληνική μυθολογία ο **Σθένελος** ήταν βασιλιάς στην Τίρυνθα και τις Μυκήνες, γιος τού ιδρυτή τής πόλης Περσέα και τής Ανδρομέδας, τής κόρης τού βασιλιά τής Αιθιοπίας Κηφέα και τής Κασσιόπης. Τα αδέλφια του ήταν ο Πέρσης, ο Αλκαίος, ο Έλειος, ο Μήστωρ, ο Ηλεκτρύωνας, ο Κύνουρος, η Γοργοφόνη και η Αυτόχθη. Με τη σύζυγό του Νικίππη, αδελφή τού Ατρέα και του Θυέστη, παιδιά τους ήταν Αλκυόνη ή Αλκινόη, η Μέδουσα, ο Ευρυσθέας και ο Ίφις ή Ίφιος ή Ίφιτος. Ο Σθένελος έστειλε τον ανεψιό του και γιο τού Αλκαίου Αμφιτρύωνα στην εξορία, επειδή σκότωσε κατά λάθος τον θείο του Ηλεκτρίωνα· ο Αμφιτρύων στην εξορία νυμφεύτηκε την άλλη ανεψιά τού Σθένελου, την Αλκμήνη. Ο Σθένελος παρέμεινε βασιλιάς στις Μυκήνες και τον διαδέχθηκε ο γιος του Ευρυσθέας, που βασίλευσε μέχρι την εποχή που τον θανάτωσε ο Ύλλος, γιος τού Ηρακλή και τής Δηιάνειρας.

## Γενεαλογία

## Παραπομπές


## Πηγές
*Smith, William (1880). A Dictionary of Greek and Roman Biography and Mythology: Abaeus-Dysponteus. J. Murray.
*Emmy Patsi-Garin: Επίτομο λεξικό Ελληνικής Μυθολογίας, εκδ. οίκος «Χάρη Πάτση», Αθήνα 1969

Κατηγορία:Βασιλείς των Μυκηνών
Μαρκ Λάντσμπεργκερ

Ο **Μαρκ Λάντσμπεργκερ** (γεννήθηκε 21 Μαΐου 1955) είναι Αμερικάνος πρώην καλαθοσφαιριστής. Με ύψος 2,03 μ. αγωνιζόταν στις θέσεις πάουερ φόργουορντ και σέντερ και ήταν ικανότατος ριμπάουντερ.

Αγωνίστηκε στο NBA στους Σικάγο Μπουλς, στους οποίους κατέχει την τρίτη καλύτερη επίδοση ριμπάουντ σε έναν αγώνα με 29, στους Λος Άντζελες Λέικερς με τους οποίους κατέκτησε 2 πρωταθλήματα (1980 και 1982) και στους Ατλάντα Χοκς.

Στην Ελλάδα αγωνίστηκε στον Πανιώνιο και κατέχει το ρεκόρ μέσου όρου ριμπάουντ στο Ελληνικό πρωτάθλημα με 17,9 ανά αγώνα τη σεζόν 1988-1989.

## Παραπομπές


## Εξωτερικοί σύνδεσμοι
*O Λάντσμπεργκερ μιλάει στο SentraGoal 

Κατηγορία:Αμερικανοί καλαθοσφαιριστές 
Κατηγορία:Καλαθοσφαιριστές αμερικανικών συλλόγων 
Κατηγορία:Καλαθοσφαιριστές του NBA 
Κατηγορία:Καλαθοσφαιριστές Σικάγο Μπουλς
Κατηγορία:Καλαθοσφαιριστές Λος Άντζελες Λέικερς
Κατηγορία:Καλαθοσφαιριστές Ατλάντα Χοκς
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές αργεντίνικων συλλόγων
Κατηγορία:Ξένοι καλαθοσφαιριστές στην Ελλάδα
Lammbock

**Lammbock** (γνωστό και ως *Lammbock – Alles in Handarbeit*) είναι ο τίτλος γερμανικής κωμικής κινηματογραφικής ταινίας, σε σκηνοθεσία του Κρίστιαν Ζύμπερτ, παραγωγή του 2001.

## Περίληψη
Οι φίλοι Κάι (Μόριτς Μπλάιμπτροϊ) και Στέφαν (Λούκας Γκρεγκόροβιτς) διατηρούν στο Βίρτσμπουργκ μια πιτσαρία με delivery. Το σπεσιαλιτέ τους είναι η *πίτσα γκουρμέ*. Όποιος την παραγγέλνει, παίρνει μαζί με την πίτσα και χασίς δικής τους παραγωγής (καλλιεργούν παράνομα δενδρύλλια σε δασική περιοχή). Ενώ ο Κάι είναι ευχαριστημένος με τη ζωή του, ο Στέφαν, γιος δικαστή και φοιτητής της νομικής έχει αμφιβολίες. 
Η επιχείρηση των δυο φίλων πάει καλά μέχρι τη μέρα που ανακαλύπτουν παράσιτα στα δενδρύλλια που κινδυνεύουν να καταστρέψουν την παραγωγή τους. Συμβουλεύονται τον Άχιμ, έναν «βαρύ» χρήστη, ο οποίος όμως στην πραγματικότητα είναι αστυνομικός της δίωξης ναρκωτικών. Επίσης και η τυχαία ανακάλυψη των δενδρυλλίων από δασονόμο κινδυνεύει να καταστρέψει τους δυο φίλους. 

## Εξωτερικοί σύνδεσμοι
* Επίσημη ιστοσελίδα
* Lammbock στο IMDb

Κατηγορία:Γερμανικές ταινίες
Κατηγορία:Ταινίες του 2001
Κατηγορία:Γερμανικές κωμικές ταινίες
Κατηγορία:Γερμανόφωνες ταινίες
Αιγιαλέας

Στην ελληνική μυθολογία με το όνομα **Αιγιαλέας (Αιγιαλεύς)** αναφέρονται τα εξής πρόσωπα:

* Ο Αιγιαλέας του Αδράστου, γιος του βασιλιά του Άργους Αδράστου, ένας από τους γιούς των «Επτά επί Θήβας», που επίσης εξεστράτευσαν κατά των Θηβών με αρχηγό τον Άδραστο και έγιναν γνωστοί ως Επίγονοι
* Ο Αιγιαλέας του Ινάχου, γιος του βασιλιά του Άργους Ινάχου
* Κατά τον Διόδωρο τον Σικελιώτη (4,45), γιος του Αιήτη που σκότωσε τη Μήδεια, κατά άλλους Άψυρτος.

Κατηγορία:Αποσαφηνίσεις ονομάτων
Σθένελος του Καπανέως

Στην ελληνική μυθολογία ένας **Σθένελος** ήταν γιος του Καπανέως, και ένας από τους επτά Επιγόνους που κυρίευσαν την Αρχαία Θήβα. Μητέρα του ήταν η Ευάδνη του Ίφιος. Ο Σθένελος είχε κληρονομήσει από τον παππού του τον Ίφιν το 1/3 από το βασίλειο του Άργους. Αργότερα, ο γιος του Κυλάραβος κυρίευσε όλο το βασίλειο.

Ο Σθένελος ήταν ένας από τους μνηστήρες της Ωραίας Ελένης στην Σπάρτη, και για τον λόγο αυτό έλαβε μέρος και στον Τρωικό Πόλεμο με 25 γεμάτα πλοία με στρατιώτες — εξάλλου, από την εποχή της εκστρατείας κατά των Θηβών είχε συνδεθεί με μεγάλη φιλία με τον επίσης «Επίγονο» Διομήδη. Στον Τρωικό Πόλεμο διακρίθηκε επίσης στο πλευρό του Διομήδη. Ο γιος του Σθενέλου όμως, ο Κομήτης, ήταν εκείνος που χάλασε τη φιλία, όταν με προτροπή του Ναυπλίου διέπραξε μοιχεία με την Αιγειάλεια, τη σύζυγο του Διομήδη.

* Ο αστεροειδής **[[3794 Σθένελος]]** (3794 Sthenelos), που ανακαλύφθηκε το 1985, πήρε το όνομά του από αυτόν τον Σθένελο, καθώς ανήκει στην Τρωική Ομάδα αστεροειδών.

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κατηγορία:Θηβαϊκός κύκλος
Κατηγορία:Τρωικός Πόλεμος
Κατηγορία:Βασιλείς του Άργους
Αιγιαλέας του Αδράστου

Στην ελληνική μυθολογία με το όνομα **Αιγιαλέας** αναφέρεται κυρίως ο γιος του βασιλιά του Άργους Αδράστου και της Αμφιθέας. Υπήρξε ένας από τους γιούς των «Επτά επί Θήβας», που επίσης εξεστράτευσαν κατά των Θηβών με αρχηγό τον Άδραστο και έγιναν γνωστοί ως Επίγονοι.

Στον πόλεμο αυτό, οι Επίγονοι νίκησαν, αλλά σκοτώθηκε από αυτούς ο Αιγιαλέας, από τον βασιλιά των Θηβών Λαοδάμαντα στη μάχη που έγινε κοντά στον Γλίσαντα. Το σώμα του Αιγιαλέως μεταφέρθηκε από τους συγγενείς του στις Πηγές της Μεγαρίδας και εκεί το έθαψαν με κάθε μεγαλοπρέπεια. Προς τιμή του έστησαν ηρώο, που ονομάσθηκε **Αιγιάλειο** και σωζόταν ακόμα στα χρόνια του Παυσανία (Παυσ. Ι, 10).

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 53

Αιγιαλεας του Αδραστου
Λαοδάμας

Στην ελληνική μυθολογία με το όνομα **Λαοδάμας** ή **Λαοδάμαντας** αναφέρονται τα εξής πρόσωπα:

* Λαοδάμας ο Θηβαίος, βασιλιάς των Θηβών κατά τον Πόλεμο των Επιγόνων
* Λαοδάμας ο Φαίακας, πρίγκηπας των Φαιάκων όταν έφθασε εκεί ο Οδυσσέας κατά την περιπλάνησή του
* Λαοδάμας του Αντήνορος, πολεμιστής της Τροίας κατά τον Τρωικό πόλεμο, από την Ιλιάδα του Ομήρου

Κατηγορία:Αποσαφηνίσεις ονομάτων
Λαοδάμας ο Θηβαίος

Στην ελληνική μυθολογία με το όνομα **Λαοδάμας** αναφέρεται κυρίως ο γιος του Ετεοκλή και βασιλιάς των Θηβών κατά τον Πόλεμο των Επιγόνων. Ο Παυσανίας αναφέρει ότι μετά τον θάνατο του Ετεοκλή ο Κρέοντας ανέλαβε την εξουσία ως κηδεμόνας του Λαοδάμαντα. Σύμφωνα με μία εκδοχή, ο Λαοδάμας πολέμησε προσωπικά κατά των Επιγόνων και σκότωσε τον Αιγιαλέα, αλλά σκοτώθηκε και ο ίδιος από τον Αλκμέωνα. Κατά άλλη εκδοχή όμως, ο Λαοδάμας επέζησε του πολέμου αυτού και μετά την πτώση των Θηβών πήρε μαζί του όσους ήθελε από τους Θηβαίους και την επόμενη νύχτα ανεχώρησε προς την Ιλλυρία ή προς την Εστιαία. Η ομάδα αυτή διαχωρίσθηκε και το ένα τμήμα της, με επικεφαλής τον ίδιο τον Λαοδάμαντα, έφθασε στη Θεσσαλία, όπου κατέλαβε ένα βουνό, την Ομόλη.

Μία μεμονωμένη παράδοση αναφέρει ότι ο Λαοδάμας έκαψε ζωντανές την Αντιγόνη και την Ισμήνη μέσα στο ιερό της Ήρας, όπου είχαν καταφύγει μετά την ανακάλυψη της ταφής του Πολυνείκη από αυτές.

## Γενεαλογία

## Παραπομπές


## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 567

Λαοδαμας
Λαοδαμας
Αγάπες

thumb|200px|Αγάπη
**Αγάπες** ονομάζονταν οι κοινές εστιάσεις οι οποίες τελούνταν στις Χριστιανικές κοινότητες από τον πρώτο αιώνα. Οι αγάπες αρχικά τελούνταν μαζί με τη Θεία Ευχαριστία, ενώ από τον 2ο αιώνα αποχωρίστηκαν από το ευχαριστιακό γεγονός, λόγω καταχρήσεων που παρατηρήθηκαν. Παρότι οι αγάπες αποχωρίστηκαν από την Θεία Ευχαριστία διατήρησαν κάποια εξωτερικά στοιχεία, όπως την «κλάση» του άρτου ή την «ευλογία» του ποτηρίου. Κάθε μέρα μαζεύονταν στον Ναό των Ιεροσολύμων για να ακούσουν το κήρυγμα των Αποστόλων και για να προσευχηθούν. Κάθε βράδυ μαζεύονταν σε σπίτια, έτρωγαν με απλότητα το δείπνο τους (Αγάπες) και τελούσαν την Θεία Ευχαριστία.

## Το τυπικό των αγαπών
Τελούνταν κατά την εσπερινή σύναξη της Κυριακής ή και άλλες ημέρες τις οποίες η κοινότητα αποφάσιζε. Τελείτο αρχικά σε οικίες κυρίως κληρικών, ενώ με το πέρασμα των ετών πραγματοποιούνταν και σε ναούς. Ο Τερτυλλιανός στα συγγράματά του εξυμνούσε τις αγάπες οι οποίες «τόνωναν την ευσέβεια των πιστών και ενίσχυαν του φτωχούς». Η συνεστίαση άρχιζε με κοινή προσευχή, ενώ η παρουσία εδεσμάτων ήταν περιορισμένη αφού υπήρχε έντονη η αίσθηση της παρουσίας του Θεού. Προ της λήξεως της εστίασης ο κάθε πιστός απήγγειλε κάποιο ύμνο από την Αγία Γραφή ή δικής του σύνθεσης. Ο εκφυλισμός των αγαπών κατά τον 2ο αιώνα αρχίζει να διαφαίνεται στη γραμματεία του Κλήμη Αλεξανδρέα ο οποίος αναφέρει ότι είχαν κατέλθει σε «δειπνάρια τίνα κνίσσης και ζωμών αποπνέοντα...την αγάπην την ηγιασμένην καθιδρίοις και ζωμού ρύσει καθυβρίζοντα». Εν τέλει οι **αγάπες** συνδέθηκαν με την οργανωμένη μέριμνα της κοινότητας υπέρ των πτωχών, και συνδέθηκε με τον καιρό  με φιλανθρωπικό έργο, χάνοντας όμως την αυστηρή πνευματική βάση με αποτέλεσμα με το πέρασμα των ετών να καταργηθούν. Τελικά η σύνοδος της Λαοδικείας το 397 μ.Χ. απαγόρευσε τις αγάπες. Σήμερα «αγάπη» αποκαλεί η Ορθόδοξη Εκκλησία τον Μέγα Εσπερινό της ημέρας του Πάσχα.

## Υποσημειώσεις


## Βιβλιογραφία
* «**Εκκλησιαστική Ιστορία**» - Βλασίου Φειδά, Εκδόσεις Διήγηση, Αθήνα, 2002

Κατηγορία:Χριστιανική ορολογία
Κατηγορία:Ιστορία του Χριστιανισμού
Κατηγορία:Φιλοσοφία της αγάπης
Μπράιαν Ζακ

Ο **Μπράιαν Ζακ** (αγγλ.: *Brian Jacques*, 15 Ιουνίου 1939, Λίβερπουλ, Αγγλία - 5 Φεβρουαρίου 2011) ήταν Άγγλος συγγραφέας.

Ο Μπράιαν Ζακ γεννήθηκε το 1939 στο Λίβερπουλ, όπου και μεγάλωσε. Στην ηλικία των 15 ετών μπάρκαρε σε ένα πλοίο και πριν επιστρέψει στην πατρίδα του, ταξίδεψε σε ολόκληρο τον κόσμο. Για χρόνια είχε δική του εκπομπή στο BBC με υψηλή ακροαματικότητα. Ο Μπράιαν Ζακ είναι γνωστός σε όλο τον κόσμο ως πολυβραβευμένος συγγραφέας. Τα επικά του μυθιστορήματα για τους κατοίκους του Ρέντγουολ έχουν πουλήσει παγκοσμίως περισσότερα από 2 εκατομμύρια αντίτυπα. Πέθανε το 2011, σε ηλικία 71 ετών.

## Βιβλιογραφία

**Σειρά βιβλίων Redwall (Ρέντγουολ)**
*Ρέντγουολ (Redwall) (1986) 
*Mossflower (1988) 
*Mattimeo (1989) 
*Mariel of Redwall (1991) 
*Salamandastron (1992) 
*Μάρτιν ο πολεμιστής (Martin the Warrior) (1993) 
*The Bellmaker (1994) 
*Η θύελλα του Ρέντγουολ (Outcast of Redwall) (1995) 
*Τα μαργαριτάρια της ενυδρίδας (The Pearls of Lutra) (1996) 
*Η μεγάλη περιπολία (The Long Patrol) (1997) 
*Marlfox (1998) 
*Ο θρύλος του Λουκ (The Legend of Luke) (1999) 
*Lord Brocktree (2000) 
*The Taggerung (2001) 
*Triss (2002) 
*Loamhedge (2003) 
*Rakkety Tam (2004) 
*High Rhulain (2005) 
*Eulalia (2007) 
*Doomwyte (16 Οκτωβρίου, 2008) 

**Εικονογραφημένα βιβλία του Ρέντγουολ Redwall (Ρέντγουολ)**
*Το μεγάλο συμπόσιο του Ρέντγουολ (The Great Redwall Feast) (1996) 
*Ένα χειμωνιάτικο παραμύθι του Ρέντγουολ (A Redwall Winter's Tale) (2001) 

**Οι φυλές του Ρέντγουολ**
*Οι φυλές των κουναβιών του Ρέντγουολ (Tribes of Redwall Badgers) (2001) 
*Οι φυλές των ενυδρίδων του Ρέντγουολ (Tribes of Redwall Otters) (2002) 
*Οι φυλές των ποντικιών του Ρέντγουολ (Tribes of Redwall Mice) (2003) 

**Παράξενα βιβλία του Redwall:** 
*Ο χάρτης και το μυστήριο του Ρέντγουολ (Redwall Map & Riddler) (1997) 
*Ο φίλος και ο εχθρός του  (Redwall Friend & Foe) (2000) 
*Το βιβλίο μαγειρικής του Ρέντγουολ (The Redwall Cookbook) (2005) 

**Σειρά βιβλίων: "Castaways of the Flying Dutchman"** 
*Οι ναυαγοί του Ιπτάμενου Ολλανδού(Castaways of the Flying Dutchman) (2001) 
*Το πρόσταγμα του αγγέλου (The Angel's Command) (2003) 
*Το ταξίδι των σκλάβων (Voyage of Slaves) (2006) 
*Μία τέταρτη νουβέλα της σειράς βιβλίων "Castaways" έχει ανακοινωθεί ότι θα βρίσκεται στα ράφια των βιβλιοπωλέιων το 2008.

**Βιβλία του που δεν ανήκουν σε σειρές βιβλίων:**
*Εφτά παράξενα και στοιχειωμένα παραμύθια (Seven Strange and Ghostly Tales) (1991) 
*Ούρσο Μπόύνοβ, ο μικροσκοπικός πατέρας όλων των αρκούδων (Urso Brunov, Little Father of All Bears) (2003) 
*Ο Ribbajack και άλλες περίεργες διηγήσεις (The Ribbajack & Other Curious Yarns) (2004) 
*Ο Ούρσο Μπρούνοβ και ο λευκός αυτοκράτορας (Urso Brunov and the White Emperor) (2008) 

**Θέατρο**
*Brown Bitter, Wet Nellies and Scouse

## Παραπομπές


## Εξωτερικοί σύνδεσμοι
* 

Κατηγορία:Άγγλοι μυθιστοριογράφοι
Κατηγορία:Άγγλοι διηγηματογράφοι
Κατηγορία:Συγγραφείς παιδικής και νεανικής λογοτεχνίας
Όρος Έλγκον

Το **[[Βουνό|Όρος]] Έλγκον** αγγλ. Mount Elgon) είναι ηφαίστειο στα σύνορα Ουγκάντας - Κένυας πού σήμερα είναι ανενεργό. Ο κρατήρας του έχει συνολική διάμετρο 8 χιλιόμετρα με ψηλότερη κορυφή τη Γουαγκαγκάι (4.321 μέτρα). Καλύπτει συνολική έκταση 3.200 τετραγωνικών χιλιομέτρων και αποτελείται από κομμάτια βράχου και ένα μικρό στρώμα λάβας.

## Βιβλιογραφία
* 

Κατηγορία:Ηφαίστεια της Κένυας
Κατηγορία:Ηφαίστεια της Ουγκάντας
Κατηγορία:Βουνά της Αφρικής
Σοφία Μίλος

Η **Σοφία Μίλος** (*Sofia Milos*, Ελβετία, 27 Σεπτεμβρίου 1969) είναι Ελβετίδα ηθοποιός. Ο πατέρας της είναι Ιταλός και η μητέρα της Ελληνίδα. Μιλά αγγλικά, γερμανικά, γαλλικά, ιταλικά, ισπανικά και ελληνικά. Είναι σαϊεντολόγος και υποστηρίζει τη θρησκεία της πολύ δυναμικά συμμετέχοντας σε διάφορες σχετικές με αυτήν εκδηλώσεις και διατηρώντας φιλικές σχέσεις με άλλους διάσημους υποστηρικτές της όπως ο Τζον Τραβόλτα και ο Τομ Κρουζ.

Στην ηλικία δεκατεσσάρων ετών οι γονείς της την έστειλαν σε τοπικά καλλιστεία, όπου η Σοφία κέρδισε τον πρώτο τίτλο. Το γεγονός αυτό την οδήγησε σε μία σύντομη καριέρα στο μόντελινγκ και αργότερα στην ηθοποιία. Η Σοφία έχει πρωταγωνιστήσει σε πολλά αξιόλογα σήριαλ της αμερικάνικης τηλεόρασης μεταξύ των οποίων και τα **', ''[[Οι Σοπράνος]]'' και ''[[Τα Φιλαράκια]]''.

== Επιλεγμένη φιλμογραφία ==
[[Αρχείο:Sophia Milos 2010.jpg|αριστερά|μικρογραφία|Η Μίλος στην τελετή των 82ων [[Όσκαρ]] το 2010]]* ''[[Desire]]''
* **'
* *[[Caroline in the City]]*
* *[[The Secret Lives Of Men]]*
* *[[Η Αδελφότητα του Τρόμου]]* (The Order)
* *[[Passionada]]*
* *[[Curb Your Enthusiasm]]*
* *[[Στην Εντατική]]* (ER)
* *[[The Ladies Man (ταινία 2000)|The Ladies Man]]*
* *[[Thieves]]*
* *[[Οι Σοπράνος]]*
* *[[Mad About You]]*
* *[[Τα Φιλαράκια]]*

## Παραπομπές


## Εξωτερικοί σύνδεσμοι
* 

 
Κατηγορία:Ελβετοί ηθοποιοί
Κατηγορία:Ιταλίδες ηθοποιοί κινηματογράφου
Κατηγορία:Ιταλίδες ηθοποιοί τηλεόρασης
Κατηγορία:Ελβετοί ελληνικής καταγωγής